2020. gada 6. oktobrī Rīkojums Nr. 587

Rīgā (prot. Nr. 59 16. §)

**Grozījumi Ministru kabineta 2017. gada 4. oktobra rīkojumā Nr. 549**

**"Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā**

**(mērķarhitektūras 30.0. versija)"**

Izdarīt Ministru kabineta 2017. gada 4. oktobra rīkojumā Nr. 549 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 30.0. versija)" (Latvijas Vēstnesis, 2017, 198. nr.) šādus grozījumus:

1. Aizstāt 1. punktā skaitli un vārdu "4 500 000 *euro*" ar skaitli un vārdu "3 287 650 *euro*".

2. Izteikt 5. punktu šādā redakcijā:

"5. Pēc projekta pabeigšanas, sākot ar 2021. gadu noteikt projekta rezultātu uzturēšanas izmaksas, kas nepārsniedz 326 443 *euro* gadā, tai skaitā:

5.1.  31 662 *euro* 2021. gadā segt no Vides aizsardzības un reģionālās attīstības ministrijas budžeta programmā 32.00.00 "Valsts reģionālās attīstības politikas īstenošana" pieejamiem līdzekļiem;

5.2.  121 911 *euro* 2021. gadā segt no valsts budžeta līdzekļiem, un Vides aizsardzības un reģionālās attīstības ministrijai pēc projekta pabeigšanas iesniegt Ministru kabinetā rīkojuma projektu par valsts budžeta apropriācijas pārdali Vides aizsardzības un reģionālās attīstības ministrijai no citām ministrijām;

5.3.  172 870 *euro* 2021. gadā normatīvajos aktos noteiktajā kārtībā pieprasīt papildus."

3. Izteikt projekta "Pakalpojumu sniegšanas un pārvaldības platforma" aprakstu jaunā redakcijā (pielikums).

Ministru prezidents A. K. Kariņš

Vides aizsardzības un

reģionālās attīstības ministrs J. Pūce